ЛОЙИХА-СМЕТА ХУЖЖАТЛАРИНИ ТАЙЁРЛАШ УЧУН

ШАРТНОМА № \_\_\_\_

*2022 йил «\_\_\_» \_\_\_\_\_\_\_\_\_\_\_\_ Наманган шаҳри*

Кейинги ўринларда «Буюртмачи» деб юритиладиган Наманган вилоят сув омборларидан фойдаланиш бошкармаси номидан Низом асосида иш юритувчи директор Ж. Неъматов бир томондан ва кейинги ўринларда «Бажарувчи» деб юритиладиган \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан Низом асосида иш юритувчи жамият директори \_\_\_\_\_\_\_\_\_\_\_\_\_\_ иккинчи томондан, мазкур \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ учун лойиха-смета хужжатларини тайёрлаш шартномасини тузиб имзоладилар.

I. ШАРТНОМА МАЗМУНИ

1.1. Бажарувчи мазкур шартнома шартларига кўра лойиха-смета хужжатларини (ЛСХ) тайёрлаб бериш, ушбу ЛСХ бўйича муаллифлик назоратини амалга ошириш мажбуриятини олади. Буюртмачи эса Бажарувчига лойиха-смета хужжатларини бажариш учун зарур бўлган шароитларни яратиш, уларни қабул қилиш ва инвестор томонидан ажратилган маблағлар хисобидан тўловни амалга ошириш мажбуриятини олади.

II. ШАРТНОМА БЎЙИЧА ИШЛАР ҚИЙМАТИ ҚОИДАЛАРИ

2.1. Мазкур шартнома бўйича, ишчи лойиха-смета хужжатларини тайёрлаб бериш учун Бажарувчи томонидан бажариладиган ишлар қиймати жорий нархларда ККС билан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сўмни ташкил этади.

2.2 Мазкур шартнома Ғазначилик бўлимидан рўйхатдан ўтгандан сўнг ҳамда Буюртмачининг объект бўйича шахсий хисоб варағига тегишли бюджетдан маблағ тушганидан сўнг 10 кун ичида шартнома суммасининг 30% миқдорда аванс тўловини амалга оширади.

2.3 Бажарилган ишлар учун жорий молиялаштириш объект бўйича экспертиза хулосаси олиниб ва 3 (уч) нусхада лойиха-смета ва бирламчи хужжатларни Буюртмачига далолатнома асосида расмийлаштириб тақдим этилгандан сўнг, Буюртмачининг объект бўйича тегишли бюджетдан ажратилгандан маблағлар доирасида 15 кун ичида амалга оширилади.

2.4 Шартномада кўрсатилган объект бўйича олиб бориладиган муалифлик назорати ушбу шартнома қиймати доирасида хисобланади.

2.5 Ишлар қиймати узил-кесил ҳисобланади ва кейинчалик қайта кўриб чиқиш мумкин эмас, қуйидаги холлар бундан мустасно:

* ишлар қийматини кўпайтиришга енгиб бўлмайдиган куч (форс-мажор) ҳолатлари сабаб бўлганда;
* ишлар ҳажми Буюртмачи томонидан ўзгартирилганда.

2.6 Тегишли асослар мавжуд бўлганда, санаб ўтилган ўзгаришлар Буюртмачи, Бажарувчи ўртасидаги шартномага қўшимча келишув битими билан расмийлаштирилади.

III. БАЖАРУВЧИНИНГ МАЖБУРИЯТЛАРИ

3.1 Мазкур шартнома бўйича Бажарувчи мазкур шартноманинг II бўлимида назарда тутилган ишларни бажариш учун:

* лойиха ишларини бажариш учун дастлабки маълумотларнинг хаққонийлигига жавобгардир;
* барча ишларини мазкур шартномага мувофиқ лойиҳа ишларни бажариш учун шартномада назарда тутилган муддатларда ўз кучи билан бажариш ҳамда ишни Буюртмачига мазкур шартнома шартларига мувофиқ топшириш;
* ишларни бажариш давомида Буюртмачи томонидан талаб қилиб бориладиган маълумотлар ва шошилинч (оператив) сўровларни 3 кун муддатда тақдим этиш;
* мазкур шартномада назарда тутилган барча мажбуриятларни тўлиқ ҳажмда ва белгиланган муддатларда бажариш мажбуриятини ўз зиммасига олади;
* Буюртмачи розилигисиз лойиха-смета хужжатларини учинчи шахсга бермаслиги шарт.

3.2. Бажарувчи мазкур шартнома бўйича барча ишларни ўз кучи билан зарур тарзда бажарилиши ҳамда тайёрланган лойиха-смета хужжатларини ўз вақтида топшириш учун Буюртмачи олдида тўлиқ ҳамда мулкий жавоб беради.

3.3 Ўзбекистон Республикаси Президентининг 2018 йил 14 ноябрдаги ПФ-5577-сон фармонига асосан объектни қуришнинг барча босқичларида муаллифлик назорати мажбурийдир ва Лойихачи шартнома қиймати доирасида муаллифлик назоратини олиб бориши шарт;

3.4 Лойихачи ишлаб чиққан лойиха-смета хужжатларининг сифати бўйича жавобгарликни мавжуд меъёрий хужжатларда белгиланган тартибда ўз зиммасига олади.

IV. БУЮРТМАЧИНИНГ МАЖБУРИЯТЛАРИ

4.1. Мазкур шартномани бажариш учун Буюртмачи:

* ишлар бажарилиши шартномада қайд этилган Бажарувчи томонидан қабул қилинган мажбуриятлар ва бошқа функцияларга риоя этилишини назорат қилиш, Бажарувчидан тугалланган лойиха-смета хужжатларини қабул қилиб олишни таъминлаш;
* Бажарувчининг барча мурожаатларини 3 (уч) кун муддатда кўриб чиқиш ва қарор қабул қилиш;
* Бажарувчига бюджетдан ажратилган маблағлари хисобидан аванс бериш ва жорий молиялаштиришни амалга ошириш;
* Мазкур шартномада назарда тутилган мажбуриятларни тўлиқ ҳажмда бажариш мажбуриятини олади.

4.2 Тайёрланган лойиха-смета хужжатларининг камчиликлари борлиги муносабати билан учинчи шахс томонидан буюртмачига нисбатан қўзғатилган даъво аризаси бўйича ишга қатнашишга Лойихачи жалб қилиниши шарт.

V. ИШЛАРНИ ТОПШИРИШ ВА ҚАБУЛ ҚИЛИШ ТАРТИБИ

5.1 Бажарилган ишларни топшириш ва қабул қилиш лойиха-смета хужжатларини бажариш лойиха олди топшириғи талабларига биноан белгиланади.

5.2 Ишлар бажарилишининг алохида босқичи ва шартнома бўйича белгиланган жами ишлар тугагандан сўнг Лойихачи Буюртмачига ишларни топшириш ва қабул қилиш далолатномаси билан хужжатлар тўпламини топширади.

5.3 Буюртмачи ишларни топшириш ва қабул қилиш далолатномаси ва мазкур шартноманинг 5.2 бандида кўрсатилган хисобот хужжатларини олгандан сўнг 10 кун мобайнида ишларни қабул қилиш ва Лойихачига имзоланган топшириш ва қабул қилиш далолатномасини ёки ишларни қабул қилмасликни асосланган рад жавобини юборишни ўз зиммасига олади.

5.4 Буюртмачи ишларни қабул қилмаслигининг асосли рад жавобини берган холда зарур бўлган қўшимча ишларнинг рўйхати ва уларнинг бажарилиш муддатларини кўрсатган холда икки томонлама далолатнома тузади.

5.5 Агар ишларни бажарилиш жараёнида уни давом эттириш мақсадга мувофиқ эмаслиги аниқланса, томонлар 5 кун муддат ичида уни тўхтатиш тўғрисида бир-бирларини хабардор қилиши ва 15 кун ичида ишларни давом эттириш мақсадга мувофиқ ёки мувофиқ эмаслиги тўғрисидаги масалани кўриб чиқиши шарт.

5.6 Лозим топилган холларда томонлар холис экспертизага лойиха бўйича хулоса учун мурожаат қилиши мумкин.

VI. ТЎЛОВЛАР ВА ХИСОБ-КИТОБЛАР

6.1. Буюртмачи Бажарувчига шартнома шартларига асосан тўловларни амалга оширади.

VII. ЕНГИБ БЎЛМАЙДИГАН КУЧ (ФОРС-МАЖОР) ҲОЛАТЛАРИ

7.1. Агар ушбу шартнома бўйича мажбуриятлар қисман ёки тўлиқ бажарилмаслиги табиат ҳодисалари ва бошқа енгиб бўлмайдиган куч ҳолатлари (форс-мажор) натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, томонлар бундай қисман ёки

тўлиқ бажармаслик учун жавобгарликдан озод этиладилар.

Мазкур шартнома бўйича мажбуриятларни бажариш муддати енгиб бўлмайдиган куч (форс-мажор) ҳолатлари амал қилган, шунингдек ушбу ҳолатларни юзага келтирган вақтга мутаносиб равишда узайтирилади.

7.2. Агар енгиб бўлмайдиган куч (форс-мажор) ҳолатлари ёки уларнинг оқибатлари бир ойдан кўп вақтга чўзилса, у ҳолда Бажарувчи ва Буюртмачи ишларни давом эттириш ёки уларни вақтинча тўхтатиб туриш учун қандай чоралар кўрилишини муҳокама қиладилар.

7.3. Агар томонлар икки ой ичида келиша олмасалар, у ҳолда томонларнинг ҳар бири шартнома бекор қилинишини талаб қилишга ҳақлидир.

VIII. ТОМОНЛАРНИНГ МУЛКИЙ ЖАВОБГАРЛИГИ

8.1. Томонлардан бири шартнома мажбуриятларини бажармасдан ёки зарур даражада бажармаган тақдирда айбдор томон:

* иккинчи томонга етказилган зарарларни қоплайди;
* Мазкур шартномага тегишли иловаларда кўрсатилган ўз мажбуриятларига риоя қилмаганлиги, махаллий бюджетдан ажратилган маблағни ўз вақтида молиялаштирмаганлиги ва шартномада белгиланган бошқа мажбуриятларни бузганлиги учун Буюртмачи Бажарувчига кечиктирилган ҳар бир кун учун мажбуриятларнинг бажарилмаган қисмининг 0,5 фоизи миқдорида пеня тўлайди, бунда пенянинг умумий миқдори кечиктирилган тўлов суммасининг 50 фоизидан ошмаслиги лозим.
* Бажарувчи лойиха-смета хужжатларини ўз вақтида бажармаганлиги бўйича ўз мажбуриятларини бузганлиги учун Буюртмачига муддати ўтказиб юборилган ҳар бир кун учун мажбуриятларнинг бажарилмаган қисмининг 0,5 фоизи миқдорида пеня тўлайди, бироқ бунда пенянинг умумий суммаси бажарилмаган ишлар қийматининг 50 фоизидан ошмаслиги лозим.
* Буюртмачи томонидан топилган нуқсонлар ва камчиликлар ўз вақтида бартараф этилмагани учун Бажарувчи буюртмачига муддати ўтказиб юборилган ҳар бир кун учун сифатсиз бажарилган ишлар қийматининг 0,5 фоизи миқдорида пеня тўлайди, бунда пенянинг умумий суммаси сифатсиз бажарилган ишлар қийматининг 50 фоизидан ошмаслиги керак.
* Пеня тўлаш Буюртмачи ва Бажарувчини шартнома асосида юклатилган мажбуриятларни қисман ёки тўлиқ бажармаганлиги туфайли етказилган зарарларни қоплашдан озод қилмайди.

IX. НИЗОЛАРНИ ҲАЛ ЭТИШ ТАРТИБИ

9.1. Шартномани бажаришда ва бекор қилишда шунингдек етказилган зарарларни қоплашда пайдо бўладиган низоли масалаларни томонлар ҳал этолмаса улар қонун ҳужжатларида белгиланган тартибда иқтисодий суд томонидан кўриб чиқилади.

X. АЛОҲИДА ШАРТЛАР

10.1 Мазкур шартнома имзолангандан кейин, шартномага тегишли бўлган томонлар ўртасидаги барча олдинги ёзма ва оғзаки битимлар, ёзишмалар, томонларнинг ўзаро келишувлари ўз кучини йўқотади.

10.2 Бажарувчи лойиха-смета хужжатларига ёки унинг алоҳида қисмларига тегишли иш ҳужжатларини Буюртмачининг ёзма рухсатисиз бирон-бир учинчи томонга сотиш ёки бериш ҳуқуқига эга бўлмайди.

10.3 Мазкур шартномага барча ўзгартириш ва қўшимчалар, агар улар ёзма шаклда расмийлаштирилган ва томонлар уларни имзолаган бўлса, ҳақиқий ҳисобланади.

10.4 Буюртмачи билан Бажарувчи ўртасидаги мазкур шартномадан келиб чиқмайдиган янги мажбуриятлар пайдо бўлишига олиб келадиган ҳар қандай аҳдлашувни томонлар мазкур шартномага қўшимчалар ёки ўзгартиришлар шаклида ёзма равишда тасдиқлаши керак.

10.5 Мазкур шартномада назарда тутилмаган бошқа барча ҳоллар учун амалдаги қонун ҳужжатлари нормалари қўлланилади.

10.6. Ўзбекистон Республикаси Президентининг 2021 йил 14 сентябрдаги ПФ-6313-сонли Фармони талабларидан келиб чиқиб,

- тарафлар шартнома тузишда, шартноманинг амал қилиш муддатида ва ушбу муддат тугагандан сўнг, шартнома билан боғлиқ коррупциявий харакатларни содир қилмасликни;

- тарафлар шартномадаги корупцияга қарши қўшимча шартларда белгиланган корупциянинг олдини олиш чораларини тан олади ва уларга риоя этилиши бўйича хамкорликни таъминлашни;

- хар бир тараф шартнома тузилган пайтда бевосита ёки унинг ижроия органлари, мансабдор шахслари ва ходимлари томонидан шартнома билан боғлиқ муносабатлар юзасидан қонунга хилоф равишда норасмий пул ёки моддий қийматликлар олинишда йўл қўйилмаслик ва таклиф этмасликни кафолатлайди.

10.7 Мазкур шартнома 3 нусхада тузилади ва ғазначилик бўлими рўйхатидан ўтгандан сўнг кучга киради.

10.8 Ушбу шартнома икки томон ўзларига юклатилган мажбуриятларни тўлиқ бажаргунларига қадар амал қилади.

XI.ТОМОНЛАРНИНГ БАНК РЕКВИЗИТЛАРИ ВА ЮРИДИК МАНЗИЛЛАРИ:

|  |  |  |
| --- | --- | --- |
| «БУЮРТМАЧИ» |  | «БАЖАРУВЧИ» |
| Наманган вилоят сув омборларидан фойдаланиш бошкармаси |  |  |
|  |  |  |
| Манзилгох: Наманганская область г.Наманган Наманган шахар Хамрох куча 66-уй  Телефон: 69-2276768  Шхв: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| Бюджетдан маблағ олувчи СТИР 207264627 ОКОНХ: \_\_\_\_\_\_\_\_\_\_\_\_\_\_ |  |  |
| Ғазначилик бўлинмаси номи: Ўзбекистон Республикаси Молия Вазирлиги Ғазначилиги |  |  |
| х/р: 2340 2000 3001 0000 1010 |  |  |
| МФО: 00014 ИНН 201 122 919 |  |  |
| Банк: ХККМ МБ Тошкент шахри Бош бошқармаси |  |  |
| Директор\_\_\_\_\_\_\_\_\_\_\_\_\_\_\_\_\_\_ Ж.Неъматов |  |  |

|  |  |
| --- | --- |
|  |  |

Хуқуқий экспертиза-хулосаси

Ушбу пудрат шартнома лойихасини амалдаги Ўзбекистон Республикаси Фуқаролик кодекси, «Хўжалик юритувчи субъектлар фаолиятининг шартномавий-хуқуқий базаси тўғрисида»ги Қонуни ва бошқа қонун хужжатлари асосида хукукий экспертиза қилиб, шартнома лойихаси қонунчилик хужжатларига мос келишлигини аниқладим.

Шу сабабли, ушбу шартномани имзоласа бўлади деб хисоблайман.

Компания хуқуқий маслахатчиси \_\_\_\_\_\_\_\_\_\_\_\_\_\_\_\_ «\_\_\_\_» \_\_\_\_\_\_\_\_\_\_\_ 2022 йил